Hindi News

Local

Chhattisgarh

Bhilai

Rajanandgaon Naxalite Killed Youth In His House

घर में घुसकर नक्सलियों ने युवक को मारी गोली, माैत

2 वर्ष पहले



कॉपी लिंक

राजनांदगांव. मानपुर के बेलगांव में नक्सलियों ने शनिवार देर शाम घर में घुसकर एक युवक की गोली मार कर हत्या कर दी। क्षेत्र में पुलिस के जवान सर्चिंग के लिए पहुंचे थे। उनके लौटते ही नक्सलियों ने वारदात को अंजाम दिया। पुलिस को युवक की मुखबिरी के संदेह में हत्या किए जाने की आशंका है।

1) घर के बरामदे पर मिला खून से सराबोर शव

मानपुर क्षेत्र के कोहका थानाक्षेत्र अंतर्गत ग्राम बेलगांव में रविवार को पुलिस के जवान सर्चिंग पर पहुंचे हुए थे। शाम को जवानों के लौटने के कुछ घंटे बाद ही नक्सली बेलगांव में आ धमके। सशस्त्र नक्सलियों ने वहां घर में घुसकर नरेश सलामे (30) को गोली मार दी, इससे मौके पर ही उसकी मौत हाे गई। घटना को अंजाम देने के बाद माओवादी जंगल की ओर भाग निकले।

जानकारी मिलने पर रविवार सुबह पुलिस मौके पर पहुंची तो नरेश का खून से लथपथ शव घर के बरामदे में पड़ा मिला। पुलिस को मौके से रायफल का एक जिंदा कारतूस समेत कुछ खाली खोखे मिले हैं। नरेश की पत्नी ने पुलिस को बताया कि वह अंदर सोई हुई थी और नरेश टीवी देख रहा था।

इसी दौरान अचानक गोली की आवाज से वह जागी तो सामने गहरे धुएं का गुबार था। इससे पहले की वह धुंआ छंटते ही वह कुछ देख समझ पाती माओवादी वहां से निकले। सुबह पुलिस को घटना की सूचना दी गई। इसके बाद पुलिस के कहने पर ग्रामीणों ने शव व कारतस को उठाकर कोहका थाने पहुंचाया।

सूत्रों की माने को नरेश का स्थानीय पुलिस के साथ मेलजोल था। इसी के चलते साल भर पहले माओवादियों ने गांव पहुंचकर मारपीट कर उसे चेतावनी भी दी थी। तब नरेश गांव से भागकर कुछ समय छिपता रहा, फिर गांव लौट आया। नरेश के घर में उसके तीन बच्चे, पत्नी और बूढ़ी मां रह गए हैं।